Ísraɛlít bə́sə̄ bə́ ngákə̄ bákōan anə́ bibə́ge; bə́ ngáman bɔ́ til á kálada miǹkúkúmá yā Ísraɛ̂l. Ébá yā Yúda bə́ ngákə ai bɔ́ mīńkōm á Babilón ású ńkuán ńyə́bə́ wábán. 2É bod bə́ ósú yā bə́ ngákə tɔbɔ á bə̄tísɔn bə́ və̄ŋán bɔ ewóge dzábán bə́ ngábə́ Ísraɛlít, bəfada, bəlevíta ai bəbɔ bísíé. 3Á Yērúzalɛm, bɔ́n bə́ Yúda bəvɔ́g bə́ ngábə́ tɔá, bɔ́n bə́ Bényamín, bɔ́n bə́ Efraím ai bɔ́n bə́ Manasé. 4Utái, mɔ́n Ahmihud, mɔ́n Omri, mɔ́n Imri, mɔ́n Bani, m̀bɔ́g yǎ bɔ́n bə́ Pɛrɛts mɔ́n Yúda. 5Ábə Silonít: Asaya ǹtól ai bɔ́n bóé; 6á bɔ́n bə́ Zérah, Yéuel ai bəbə́nyāŋ bábán: bod miǹtɛd mísaman ai məwóm ébǔl. 7Á bɔ́n bə́ Bényamín: Salu mɔ́n Meshulam, mɔ́n Hodawya, mɔ́n Ha Senua, 8Yivneya mɔ́n Yerokam, Ela mɔ́n Uzi, mɔ́n Mikri, ai Meshulam mɔ́n Shefatia, mɔ́n Réuel, mɔ́n Yivniya. 9Ai bivúvúmán byábán anə́ mə̄ndá mə́ bod myábán: bod miǹtɛd ebǔl ai məwóm mə́tán ai bə́saman. Bə́sə̄ bə́ ngábə́ bə̄dzóē yā mə̄ndá mə́ bod anə́ mə̄ndá bēsīá bábán mə́ nə́. 10Á bəfada: Yeduya, Yehoyariv, Yakîn, 11Azarya mɔ́n Hilkiya, mɔ́n Meshulam mɔ́n Sadog, mɔ́n Merayoth, mɔ́n Ahituv, ǹdzóe yǎ Ndá Zambá; 12ai Adaya mɔ́n Yerokam, mɔ́n Pashur, mɔ́n Malkiya, ai Masai mɔ́n Adiel, mɔ́n Yahzéra, mɔ́n Meshulam, mɔ́n Meshilémith, mɔ́n Imer.